เงินบาทเปิด 30.85/87  บาท
ธนาคารซีไอเอ็มบีไทย รายงาน เงินบาทเปิด 30.85/87 ปรับตัวอ่อนค่าตามเงินยูโร มีลุ้นแตะ 31 บาท/ดอลล์
30 ต.ค. 2565

ธนาคารซีไอเอ็มบีไทย รายงาน เงินบาทเปิด 30.85/87 ปรับตัวอ่อนค่าตามเงินยูโร มีลุ้นแตะ 31 บาท/ดอลล์
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.85/87 บาท/ดอลลาร์ ปรับตัวอ่อนค่าจากช่วงปิดตลาดเย็นวานนี้ที่ระดับ 30.82/83 บาท/ดอลลาร์ โดยเคลื่อนไหวในทิศทางเดียวกับค่าเงินยูโร และมีแนวโน้มปรับตัวอ่อนค่าต่อเนื่อง
"บาทอ่อนค่ามาเล็กน้อยจากช่วงท้ายตลาดวานนี้ตามค่าเงินยูโรที่มีข่าวลบค่อนข้างมาก" นักบริหารเงิน กล่าว
สำหรับความเคลื่อนไหวของค่าเงินสกุลหลักต่างประเทศช่วงเช้านี้ เงินเยนอยู่ที่ระดับ 77.00/08 เยน/ดอลลาร์ ปรับตัวอ่อนค่าจากระดับ 76.90 เยน/ดอลลาร์ ส่วนเงินยูโรอยู่ที่ระดับ 1.3442/3446 ดอลลาร์/ยูโร ปรับตัวอ่อนค่าจากระดับ 1.3540 ดอลลาร์/ยูโร
นักบริหารเงิน คาดว่า วันนี้เงินบาทจะอยู่ในกรอบระหว่าง 30.70-31.00 บาท/ดอลลาร์